Kad biju karjeras virsotnē, es redzēju sapni:
es turēju rokā žubīti - mazu, smalku putniņu.
Tas bija mans mājdzīvnieks, un es to ieliku atpakaļ būrī.
Es gāju no vienas noklausīšanās uz otru.
Visur, kur vien varēju.
Un tad bija lūzuma punkts, kad likās: "Esmu tik nogurusi.
Vai ir jēga to turpināt? Neviens mani negrib."
"Viņš ir tāds" un "viņš ir šitāds". "Viņš ir pārāk uzkrītošs" un vēl nez kāds.
Es tik bieži dzirdēju, ka esmu uzkrītošs!
Es nebiju ne viens, ne otrs, kādam, pēc sabiedrības domām, jābūt,
tāpēc vienmēr jutos neiederīgs.
Man likās: "Tādam kā es te nav vietas.
Esmu pārāk savāds.
Pārāk liels gejs."
Es nevarēju uztaisīt šovu. Vienkārši nevarēju.
Es negribēju par to rakstīt. Man nelikās, ka tas būtu aizraujoši
vai izklaidējoši.
Es domāju: "Es nevaru... Cik ilgi vēl es tā spēšu dzīvot
negūstot panākumus?"
Burtiski nākamajā dienā man piezvanīja.
Un mans aģents atsūtīja man šo scenāriju.
Un tēlu aprakstā par Teiloru Meisonu
bija teikts: "Nebinārs."
Labdien! Esmu Teilors. Par mani runājot, jāsaka "viņi", "viņus", "viņiem".
Labi.
Sākot no Modern Family un Orange Is the New Black
un beidzot ar Pose,
mūsdienu televīzijā LGBT ir daudz labāk pamanāmi
nekā jebkad agrāk.
Tas, ka tevi parāda pa televizoru, ļauj cilvēkiem ieraudzīt,
ka tu piederi pie šīs valsts, piederi pie šīs kultūras,
piederi pie mūsu nācijas.
Tomēr šis pieaugošais atspoguļojums
nav nācis viegli.
Cik atceros, LGBT pa televizoru nebija redzami.
Katrā ziņā nebija neviena, ar ko es kā transseksuālis varētu identificēties.
Mēs skatāmies televizoru un domājam: "Kur esmu es?
Vai manis te nav? Te es esmu."
Sākotnēji homoseksuāļi ekrānos
vienmēr tika izsmieti.
Tas, ka esmu gultā ar tevi, un tas, ka tu esi...
Zvārgulīte?
Tie bija tik lēti joki, bet kaut kādu iemeslu dēļ tie cilvēkiem patika.
Runājot klusu, mēs neko nepanācām.
Homoseksuāļi protestē pret CBS politiku!
Mums televīzija bija jāpiespiež, lai tā reaģētu.
- Tu droši vien neesi gejs. - Esmu gan.
Tam nevajadzētu neko ietekmēt. Ja tomēr tā ir
un tu mani tā dēļ nemīli, tad nekad neesi mani mīlējis.
Atceros, ka skatījos reportāžu par AIDS epidēmiju.
Tur valdīja dusmas un bailes.
Man ir pretīga viņa slimība, un man ir pretīgs viņš pats!
Pretojies! Uzveic AIDS! Rīkojies!
Paust ACT UP viedokli ar televīzijas starpniecību bija ļoti svarīgi.
Televīzija mums palīdz saprast, kas esam,
un tā šo situāciju padarīja cilvēcisku.
Tā parādīja: "Šis ir cilvēks, kuram ir AIDS."
Man ir AIDS.
Es droši vien nenodzīvošu līdz 30 gadiem.
Es droši vien nomiršu, nesasniedzis 30 gadu vecumu.
Tu ieslēdz televizoru, lai pavadītu laiku ar šiem draugiem,
kuri kaut kādā veidā tev parāda tevis paša pasauli.
Rikij, kā tas izskatās no vīrieša viedokļa?
Tā ir televīzija. Televīzija savā labākajā izpausmē.
Es pamodos un teicu: "Es izeju atklātībā.
Man nav jādzīvo būrī, kaut arī tas ir skaists.
Es... Es to izdarīšu."
Tas ir tik grūti, bet es... es esmu sapratusi,
ka esmu...
Es pat to nevaru izteikt.
Šis ir ceļš, kas bija jāparāda.
Jo ne visi ir heteroseksuāļi vai homoseksuāļi.
Daži no mums ir biseksuāļi. Tiešām - biseksuāļi.
Es nespēju iedomāties, ka tādas sievietes, kas izskatījās kā es
un kam bija tāda pieredze kā man,
varētu būt pašas sava visuma centrā.
Mums savu raidījumu scenārijus vajadzēja rakstīt pašām par 110 %,
lai panāktu TV tādu pārstāvību, kāda bija nepieciešama.
Man tas ir jādara pašai.
Es to gribu redzēt pa televizoru. Es iešu un pārņemšu televīziju.
Es gribēju izstāstīt savu stāstu precīzi.
Es nebiju iedomājusies, ka ir tik daudzi citi "es",
kam arī bija svarīgi, lai to izstāstītu.
Mammu!
Es esmu homoseksuāla.
Es neaptvēru, ka pati izraisu to revolūciju, uz kuru biju gaidījusi.
TUMŠIE LAIKI
Kad man bija pieci gadi...
BILIJA DŽĪNA KINGA SPORTISTE
...mums bija pirmais televizors kvartālā.
Tas bija mazs Mercury. Apaļš.
DŽEINA ALEKSANDERE AKTRISE, A QUESTION OF LOVE
Desmit collu diametrā. Visi kaimiņi nāca skatīties The Howdy Doody Show.
Zēni un meitenes mājās! Sveiki!
Un bērni balkonā! Ko rāda pulkstenis?
Klāt Haudija Dūdija laiks!
Tas troksnis un nemitīgā kustība...
MIS MEIDŽORE GRIFINA-GREISIJA AKTĪVISTE
...piesaistīja visus bērnus.
Atceros, ka sēdēju pie televizora stundām ilgi.
Manu tēvu rādīja pa televizoru...
KĀRLS REINERS
...vēl pirms mums bija televizors.
Mēs to nopirkām, lai viņu redzētu...
ROBS REINERS AKTIERIS, ALL IN THE FAMILY
...raidījumos Caesar's Hour un Show of Shows.
Esmu no pirmās paaudzes, kas izauga ar televizoru.
Viss notika tiešraidē.
Man tas patika.
Tolaik televīzija bija notikums.
BILLIJS KRISTELS AKTIERIS, SOAP
Ģimenes to skatījās kopā.
Nebija iespējas raidījumus ierakstīt,
tāpēc, ja gribēji ko redzēt, bija jāskatās tad, kad to rādīja.
Tas nozīmē: visi, kas kādu raidījumu skatījās,
darīja to vienlaicīgi,
tāpēc viņiem bija kopīga pieredze.
Mēs televizoru dabūjām tieši laikā...
DIKS KAVETS TV RAIDĪJUMA VADĪTĀJS
...lai redzētu labāko, kas bija pirms Votergeitas, -
armijas un Makārtija uzklausīšanu.
ARMIJAS UN MAKĀRTIJA UZKLAUSĪŠANA SENĀTĀ 1954. G. APRĪLĪ
Es atceros armijas un Makārtija uzklausīšanu,
jo mamma vienmēr to ieslēdza, kad vakaros
gludināja veļu.
Es to atceros ļoti labi, bet saprotiet -
es biju maza meitenīte
un nezināju, ko nozīmē "homoseksuāls".
Tika izmeklētas vairākas ļoti nopietnas apsūdzības
saistībā ar homoseksuālu uzvedību
no vairāku armijas virsnieku puses lielā armijas bāzē Dienvidos.
ENDERSONS KŪPERS ŽURNĀLISTS
Televīzijā pirmoreiz izskanēja vārds "homoseksuāls".
Tas bija sprādziens daudzos aspektos.
TIMS GANNS TV RAIDĪJUMA VADĪTĀJS
To skatījās visi. Un tas bija dzīvajā.
Astoņu nedēļu laikā
apmēram 80 miljoni amerikāņu ieslēdza televizoru,
lai skatītos armijas un Makārtija uzklausīšanu,
ko no sākuma līdz galam pārraidīja ABC.
Pārraidītā uzklausīšana bija kulminācija
senatora Džozefa Makārtija vadītajā inkvizīcijā
nolūkā attīrīt Amerikas valdību no komunistiem
un cilvēkiem, kurus viņš uzskatīja par seksuāli kaitīgiem.
SENATORS AICINA ATTĪRĪT VALSTS DEPARTAMENTU NO SARKANAJIEM
Dažos gados pirms uzklausīšanas...
TIEK PRASĪTA FEDERĀLĀ MODRĪBA ATTIECĪBĀ UZ IZVIRTUĻIEM
...tūkstošiem LGBT amerikāņu bija atlaisti no darba federālajā valdībā.
Tas labi parāda to, kāda bija Amerika
un kāds spēks bija šai apsūdzībai,
ko Makārtijs noteikti zināja.
Homoseksuāļus ienīda.
Jā, viņi ir Amerikas nodevēji.
Kāpēc mēs neko tur nedarām?
Tie homoseksuālisti ir komunisti!
Viņi ir komunisti!
Visi runā par to, kā Džozefs Makārtijs vajāja sarkanos,
proti, komunistus.
LAVANDU BRIESMAS
Bet "Lavandu briesmas" pauž domu, ka ir slepens...
HOMOSEKSUĀLISTI UN CITI IZVIRTUĻI VALDĪBĀ
...homoseksuāļu tīkls, kas caurauž valdību...
SARKANIE ŠANTAŽĒ HOMOSEKSUĀLISTUS - LIEK SPIEGOT!
...un kam nevar uzticēties.
Tam netiek pievērsta tik liela uzmanība, bet tas izpostīja cilvēku dzīvi.
SĀK ATTĪRĪT VALDĪBU NO HOMOSEKSUĀLISTIEM
ASV 355 ATLAISTI KĀ "KAITĪGI"
Mans tēvs bija tāds mačo tipa FIB aģents.
Es atceros daudzās sarunas un strīdus, kas notika
pie vakariņu galda Makārtija uzklausīšanas laikā.
Un tas bija vēl viens iemesls, kas lika man apspiest savas izjūtas
un teikt: "Es nevaru būt tāds cilvēks. Nevaru."
Mans tēvs bija tāds homofobs, tik neiedomājams homofobs...
Viņš ārkārtīgi centās aizraut mani ar sportu.
No sporta veidiem man patika tikai peldēšana,
jo tur tu nesasvīsti un esi tīrs.
Lūk, kur tā ir, - Bārbijas sapņu māja!
Brīnišķīgā jaunā māja, ko piedāvā Mattel's...
Kad biju mazs, man ļoti patika māsas leļļu mājas.
Man patika ar tām spēlēties.
Man patika tās būvēt.
Tās leļļu mājas iedzina manu tēvu izmisumā.
Es skaidri atceros:
es pagrabstāvā spēlējos ar leļļu māju.
Tēvs nonāca lejā, ieraudzīja, ko es daru,
paņēma mani aiz rokas, paņēma dvieli, to saslapināja
un gāza man pa seju tā, ka dzirksteles nošķīst.
Un es paliku raudam.
Makartisms izplatīja bailes no homoseksuāļiem...
TELEVĪZIJAS KODEKSS
...un televīzija gāja tā pēdās.
RAIDĪJUMU MATERIĀLA PIEŅEMAMĪBA
Televīzijas raidorganizāciju prakses kodekss
aizliedza attēlot homoseksuāļus pozitīvā gaismā.
NEDRĪKST SLAVĒT NELIKUMĪGAS DZIMUMATTIECĪBAS.
Par populāru ļaundari kļuva slepkavnieciska lesbiete.
Stāsti par gejiem bieži beidzās ar pašnāvību.
Badijs krita par upuri
tiem standartiem, ko bijāt viņam noteicis.
- Vai nu cilvēks... - Vai homoseksuālists, kas viņš bija.
1950. un 1960. gadu sarunu šovos
psihiatri prātoja, kas izraisa
homoseksualitāti.
Visbiežāk šādus sarežģījumus rada...
DR. FILIPS POLETINS ŅUJORKAS PSIHIATRIJAS INSTITŪTS
...agresīva, dominējoša un kontrolējoša māte.
DR. HERIJS BEKVINS, PREZIDENTS, AMERIKAS PEDIATRIJAS AKADĒMIJA
Bērna vīrišķību vajadzētu uzsvērt vairāk,
ja radušās aizdomas, ka kaut kas nav kārtībā.
Viņam kopā ar tēvu vajadzētu iet uz beisbola spēlēm un tamlīdzīgi.
DASTINS LĀNSS BLEKS AUTORS, WHEN WE RISE
Es palīdzu mācīt kursu par geju attēlojumu medijos,
un mēs sākam ar 1967. gadā iznākušo Maika Vollesa dokumentālo filmu
Homoseksuālisti.
Mēs atklājām, ka amerikāņi homoseksuālismu uzskata
par sabiedrībai kaitīgāku nekā laulības pārkāpšanu, abortu un prostitūciju.
Filmā ir fragments, kurā Čārlzs Sokaridess
televīzijā sludina domu,
ko 1967. gadā cilvēki uztvēra kā patiesību.
Homoseksuālisms faktiski ir garīga slimība...
kas sasniegusi epidemioloģiskus apmērus.
DR. ČĀRLZS SOKARIDESS
Man tēvs bija slavens psihiatrs.
Viņu visu laiku rādīja pa televizoru, jo viņš ļoti gribēja
būt slavens kā cilvēks, kas kaut ko ir atklājis.
RIČARDS SOKARIDESS POLITIKAS STRATĒĢIS
Domāju, viņš redzēja, ka homoseksuālisms ir viens no tiem psihiatrijas jautājumiem,
kam tolaik bija pievērsta liela uzmanība.
Kā jūs domājat, vai ir arī laimīgi homoseksuālisti,
kam homoseksuālisms savā ziņā ir labākais veids, kā dzīvot?
Tas, ka cilvēks ir homoseksuāls, patiesi un neizbēgami homoseksuāls...
automātiski izslēdz iespēju,
ka viņš būs laimīgs ilgi.
Viņš kļuva slavens ar domu,
ka homoseksuālisms ir ārstējama garīgā slimība.
Mēs dzīvojām Ņujorkā, pilsētas mājā,
kur pirmajā stāvā bija viņa psihiatrijas prakse,
un mūsu mājas bija augšstāvā.
Jau bērnībā es zināju, ka esmu gejs, un, lai gan turēju to noslēpumā,
savu sākotnējo seksuālo pieredzi es guvu tajā mājā,
augšā savā istabā,
tajā pašā laikā, kad viņš lejā
pieņēma pacientus, kurus "dziedināja" no homoseksuālisma.
CENTRA SLIMNĪCA
Vienmēr, kad biju pie psihiatriem, viņi gribēja mani mainīt,
tāpēc manas psiholoģiskās problēmas arvien saasinājās.
Es izdarīju ļoti nopietnu pašnāvības mēģinājumu.
Mani noturēja slimnīcā divus gadus un trīs mēnešus.
Pusaudža gados.
Vai atceries, kā juties, kad pirmoreiz saprati...
...ka esi homoseksuāls?
Nobijies. Šausmīgi nobijies.
Maiks Volless man pēc daudziem gadiem teica:
viņš ļoti nožēlo, ka ir uzņēmis šo filmu
tādā televīzijas kanālā kā CBS, kas tolaik bija
ziņu un informācijas zelta standarts.
Viņš nožēloja, ka tik liela filmas daļa
tika veltīta tādu cilvēku uzskatiem kā mans tētis.
Tas nebija precīzi.
Būtu citādi, ja tas būtu skarbs, bet precīzs atspoguļojums,
taču tā nebija.
Tomēr tas vismaz parādīja šos cilvēkus
un deva apjautu: "Paga! Izrādās, ka es tāds neesmu vienīgais."
Kas, jūsuprāt, ir izraisījis jūsu seksuālo orientāciju?
- Vai esat par to domājis? - Esmu par to domājis,
bet tas mani pārāk neinteresē.
Pirmais cilvēks, ko viņi intervēja, netaisnojās par savu homoseksualitāti.
Viņa uztverē tas bija tāpat kā ar matu krāsu...
DONS LEMONS ŽURNĀLISTS
...vai acu krāsu - ar šādām iezīmēm.
Tā bija daļa no viņa.
Tolaik to atklāt miljoniem cilvēku lielai auditorijai
bija drosmīgi un fascinējoši,
un progresīvi.
Mans tēvs zināja, ka esmu gejs, šķiet, kopš biju pusaudža vecumā.
Bet mēs par to nerunājām, jo, ja sabiedrībai kļūtu zināms,
ka esmu gejs...
Viņš tik publiski bija paudis nostāju, ka homoseksuālisms ir garīga slimība,
ka tas varēja izraisīt lielas diskusijas un problēmas gan viņam, gan man.
Filmas When We Rise epizode precīzi parāda to, kas notika.
Šai sarunai vajadzēja notikt jau sen.
- Domāju, mums abiem būtu jāuzmanās... - Tēt,
tu zini, ka esmu gejs.
Zinu, ka tas ir pretrunā ar visu, ko dari.
Nē, nē, nē!
Saruna nebija pārāk gara.
Un viņš teica...
Lūk, uz ko tu mani piespied, Ričard.
- Vai saproti? - Abi zinām, ka tā nav pielādēta.
Tu nekad tā nedarītu, jo esi pārāk augstās domās par sevi.
Es zināju, ka viņš neizdarīs pašnāvību.
Bet viņam patika būt mazliet dramatiskam.
LAIPNI LŪDZAM PĀLMSPRINGSĀ!
Bija saulaina Pālmspringsas diena.
Mēs piebraucām pie krustojuma.
Es paskatījos pāri, un tur bija Rolls-Royce kabriolets.
MAIKLS DUGLASS AKTIERIS, BEHIND THE CANDELABRA
Šis džentlmenis piebrauca,
un viņi apstājās: "Sveiks, Kērk!"
Un ap viņu bija tāda kā aura, jo viņam bija tik daudz dārglietu,
ka saule atstarojās no tā zelta.
Tie bija kā briljanti uz viņa sejas.
Tie atspulgi un starojums.
Un es atceros -
es nekad dzīvē neko tādu nebiju redzējis.
Es prasīju tēvam: "Kas tas bija?"
Un viņš teica: "Tas bija Liberači."
Manai vecaimātei ļoti patika Liberači.
"Ak, tas vīrietis!"
VANDA SAIKSA AKTRISE, KOMIĶE
"Viņš gan prot spēlēt klavieres! Man tā patīk Liberači!"
Un mēs tā sēdējām... ar tādu sejas izteiksmi...
"Nu labi."
Atceros: mani vecāki stāstīja, ka bijuši pie kaimiņa.
Šis kaimiņš, kurš bija superkonservatīvs...
ILANA GLEIZERE - AUTORE, BROAD CITY EBIJA DŽEIKOBSONE - AUTORE, BROAD CITY
...šajās viesībās uzzināja, ka "Liberači ir gejs?".
"Bet viņš ir tik labs pianists!"
Es teicu: "Vai zināt?
Jums jāzina - Liberači bija gejiskākais gejs, kāds vien var būt."
NORMENS LĪRS AUTORS, ALL IN THE FAMILY
Protams, es zināju, ka Liberači ir gejs.
Atvainojiet, kungs!
Sievietes tas nesatrauca.
Viņas mīlēja Liberači.
Paldies.
Ak, kad dzirdu viņu dziedam, šķiet, ka viņš ir tepat blakus.
Mani vecāki mēdza runāt par Liberači.
Viņš bija vienīgais cilvēks, kas, pēc viņu domām, varētu būt gejs.
Mana māte domāja, ka homoseksuālisms būtībā ir slimība...
KARLA DŽEJA AKTĪVISTE
...ko vīrieši dabū frizētavā no matu lakas.
Hei!
Kaut arī viņš bija tik uzkrītošs gejs un tik ārišķīgs,
cilvēki vienmēr prātoja: kā tas nekļuva par problēmu?
BAUMAS PAR LIBERAČI PATIESĪBA VAI MELI?
Beigu beigās, kad mūsu dzīvē ienāca dzeltenā prese,
viņa karjerā tas tomēr notika.
LIBERAČI SKANDĀLS
Bet es vienmēr domāju...
Viņš pret to izturējās tik viegli!
Es tiem avīžniekiem pateicu, ka starp maniem klausītājiem ir arī vīrieši.
Viņš visus tā aizrāva, un viņam tā patika tas, ko viņš darīja,
ka cilvēki tam nepievērsa uzmanību.
Mūsu mājās televizors nebija ieslēgts vienmēr.
Bet tad sāka rādīt Nick at Nite.
LĪNA DANEMA RAKSTNIECE, AKTRISE
Es uzaugu ar manu vecāku jaunības raidījumiem.
Tā bija mana iepazīšanās ar televīziju kā plašsaziņas līdzekli.
Kad pirmoreiz ieraudzīju Šīlu Kjuelu, viņa spēlēja seriālā Dobie Gillis.
Šo seriālu es skatījos.
Viņa spēlēja Zeldu Gilroju.
Mēs apprecēsimies, dzīvosim mājā...
...ar zālienu un rododendru krūmiem, un mums būs trīs bērni.
Viņa bija personība. Enerģiska, ar īpašu skatījumu.
Un man patika redzēt tēlu, kas nav tikai kāda puiša smukā draudzene.
SPORTA REDAKTORE
Zelda nebija tipiskā skaistule, kā varētu gaidīt.
Viņa bija tāds pašpuika, vairāk kā viens no puišiem.
Tāpēc viņa bija ārkārtīgi mīļa -
tu gribēji, lai viņa būtu tavs draugs.
Nu, komanda, tā bija smaga cīņa, bet es izvilku mūsu motoru no 4 m dziļa ūdens.
Vai tas ir mūsu motors?
Zeldas tēls bija tik populārs,
ka tika plānota pilotsērija seriālam par pašu Zeldu.
ŠĪLA KJUELA AKTRISE, "ZELDA"
Man tas bija brīnišķīgs laiks, ļoti skurbinošs,
jo es palīdzēju atlasīt aktierus
un mani aicināja uz visām scenārija sapulcēm.
Pret mani izturējās kā pret pieaugušo, kas es gluži vēl nebiju.
Man varēja būt kādi 20 gadi.
Mēs uztaisījām pilotsēriju, un dzirdējām, ka visi par to ir sajūsmā,
ieskaitot CBS.
Un tad pēkšņi tā nogrima kā akmens,
un es par to vairs neko nedzirdēju.
Režisors Rods Amato uzaicināja mani uz sarunu.
Viņš man izstāstīja, ka Džims Obrijs, kas tolaik bija CBS prezidents,
bija pilotsēriju noskatījies un pateicis:
"To mēs tālāk netaisīsim, jo viņa ir pārāk vīrišķīga."
Un es, protams, padomāju, ka visi zina.
Skaistā Zelda un Dobijs-dū!
Man bija attiecības, kad taisījām Dobiju.
Manas pirmās lesbiskās attiecības - ļoti, ļoti slepenas.
Man pārskrēja aukstas tirpas,
jo bija skaidrs: ja cilvēki uzzinās, manai karjerai būs beigas.
Es biju bijusi vienīgi aktrise.
Tas bija vienīgais, ko es gribēju darīt,
un toreiz domāju, ka arī vienīgais, ko darīšu.
Es devos garā braucienā gar Kluso okeānu,
ko es darīju vienmēr,
kad man kaut ko vajadzēja pārdomāt.
Es izlēmu, ka būt par aktrisi nav man piemērotākais plāns.
Tas viņai būtu bijis vienreizīgs karjeras lēciens.
Tas, ka to apturēja...
DŽORDŽS TAKEJS AKTIERIS
...tāpēc, ka viņa izskatījās pārāk vīrišķīga...
bija signāls arī man,
ka jābūt piesardzīgam,
ja gribu veidot aktiera karjeru.
Man jau tā ir pietiekami daudz šķēršļu kā Amerikas aziātam ar šo seju.
Pēc viņu sarunas ar mums abiem es aizvedu viņu mājās.
DŽORDŽS TAKEJS PERRY MASON (1959)
Tas viņai bija liels trieciens, Meisona kungs.
Es spēlēju seriālā Perry Mason.
Un tolaik es nezināju, ka Reimonds Bērs ir gejs.
Reimonds Bērs bija gejs?
Manai mammai ļoti patika Perry Mason.
Reimonds spēlēja aizstāvības advokātu,
kas vienmēr sērijas pēdējās minūtēs...
VILJAMS KETS AKTIERIS, BĀRBARAS HEILAS DĒLS
...panāca atzīšanos vai atrisināja lietu.
Mana mamma spēlēja Delu Strītu, viņa privātsekretāri.
Reimonds uz visiem atstāja milzīgu iespaidu,
un mana māte par viņu vienmēr runāja ar lielu cieņu.
Tāpēc, kad es viņu pirmoreiz satiku, bija sajūta, ka satieku Dievu.
Man patīk Reimonds Bērs. Es vienmēr pieminu viņa uzvalkus,
ja kāds saka: "Es neizskatītos labi uzvalkā. Esmu pārāk liels."
Reimonds Bērs nebija nekāds nieka vīrs
un izskatījās lieliski, jo viņa uzvalki bija pareizajā izmērā.
Nu, ko teiksi par to?
Reimonds Bērs bija gejs? Tas ir fantastiski.
O, es jūtos vēl lepnāks.
Man viņš patīk.
DR. RŪTA VESTHEIMERE TV RAIDĪJUMU VADĪTĀJA
Man patīk tas, kā viņš flirtēja ar savu sekretāri.
Pa taisno uz mājām!
- Kurš nomazgās tavus traukus? - Tu.
Rīt. Arlabunakti!
Arlabunakti!
Man vienalga, ka cilvēki saka:
viņš to darīja, lai tēls nebūtu homoseksuāls.
Man vienalga. Viņš flirtēja vienreizīgi.
Kas jums tur toreiz bija ar Bārbaru?
Vai bija... nu, kādas ārpustiesas darīšanas?
Holivudas publicitātes mašinērija atstāja šo jautājumu atvērtu:
"Varbūt tā ir, varbūt nav. Mēs nezinām."
ROBERTS BENEVIDESS PERRY MASON (1961)
Es piedalījos seriālā Perry Mason 1961. gadā.
Viena no īpašībām, kas mani viņā piesaistīja...
ROBERTS BENEVIDESS AKTIERIS, R. BĒRA PARTNERIS
...bija tas, ka viņu uzskatīja par lielu un stipru,
bet aiz tā visa slēpās aizrautīgs bērns.
Viņa ārējais tēls
bija pavisam atšķirīgs no tā, kāds viņš bija ar mani.
Īpaši tad, kad mēs sākām dzīvot kopā un viens otru labi iepazinām.
Visur, kur viņš gāja, gāju arī es.
Iepazīstinot viņš mani dēvēja par asistentu, kolēģi, producentu vai ko citu.
Viņš nekad neteica: "Šis ir mans partneris."
Pēc vairākiem gadiem es runājos ar cilvēkiem, kas bija tur bijuši,
un neviens mani neatcerējās. Un tas nekas.
Tā tas tolaik bija.
Reimonds Bērs man bija tiešām labs draugs.
Es ar Robertu un Reimondu vakariņoju tādos restorānos,
kur citādi es nebūtu bijusi.
Tie man bija daudz par dārgu.
Es viņiem nestāstīju par savu seksuālo dzīvi,
un neprasīju, lai viņi man stāstītu par savējo.
Es izjūtu visdziļāko cieņu pret cilvēkiem, kam bija jādzīvo dubulta dzīve
un kas nevarēja būt vienkārši paši.
NĪLS PATRIKS HERISS AKTIERIS
Viņiem droši vien bija jāizveido cits ārējais tēls.
Es domāju, ka uzņemšanas grupa zināja, producenti zināja, visi zināja,
bet neviens par to nekad nerunāja.
Viņu aizsargāja studija, jo Reimonds bija viņu zvaigzne.
Tajos gados Reimondam Bēram un daudziem citiem
karjera nebūtu iespējama, ja viņi būtu pateikuši, ka ir homoseksuāli.
HOMOSEKSUĀLISTI SAKA: PERSONISKĀS DZĪVES LIKUMI JĀMAINA
1960. gados homoseksuālisms tika uzskatīts par noziegumu 49 štatos no 50.
Policija regulāri rīkoja reidus LGBT izklaides vietās un apmeklētājus arestēja.
Bet, sākot no 1969. gada 28. jūnija rīta,
Ņujorkas Griničvilidžas bārā Stonewall Inn
LGBT kopiena cīnījās pretī sešas naktis.
IEBRUKUMS UN PRETOŠANĀS HOMĪŠU MIDZENĪ
Televīzija par Stounvolas nemieriem neminēja ne vārda.
KARLA DŽEJA AKTĪVISTE
Manuprāt, tā ir viena no Amerikas televīzijas lielajām neveiksmēm,
ka tā nerīkojās.
Stounvolu televīzijā neatspoguļoja tāpēc,
ka LGBT pārstāvji tika uzskatīti par sabiedrības padibenēm.
Tāpēc tiem, kuri bija atbildīgi par to,
ko rāda pa televizoru vai kas tiek rakstīts...
bija vienalga.
60. gados viss aizgāja pa gaisu.
MAN PIE KĀJAS TĒVOCIS SEMS
Notika Vjetnamas karš, kas sašķēla valsti.
Bija Lindons Džonsons, kurš izdomāja nekandidēt.
Bobijs Kenedijs, kurš, šķiet, gribēja nostāties pret karu.
Viņš tiek nogalināts.
Un tad parādās Ričards Niksons.
Viņš nāk kā tiesiskās kārtības prezidents
un manto šo valsti...
UZVARĒJIS NIKSONS
...kas ir kulturāli, politiski, seksuāli
un visādi citādi sašķelta.
RIČARDS NIKSONS: Es gribēju noskatīties beisbola spēli,
un, kad spēle beidzās, CBS sāka rādīt filmu.
Tur bija divi satriecoši, skaisti puiši un vecs, stulbs vecis.
Viņi slavināja homoseksuālismu!
DŽONS ĒRLIČMENS: Kā to sauc? Es neesmu...
To puisi sauc Ārčijs.
Kas tas vispār ir?
Kas jums te ir? Kas ir tas - putukrējums?
- Tā ir mīdiju mērce. - Mīdiju mērce?
Ko jūs te uzņemsiet - Vindzoras hercogu?
Rodžeru.
Gaišzilo Rodžeru?
Nu labi.
Seriālu All in the Family sāka rādīt 1971. gada janvārī.
ROBS REINERS AKTIERIS, ALL IN THE FAMILY
Tas bija pārdrošs.
Mēs aizskārām... rasu attiecības,
Vjetnamas karu, seksualitāti, homoseksualitāti.
- Kāds bija ceļojums? - Pasakains.
Maik, vissuperīgākais ceļojums.
Patiesībā tā bija absolūti satriecoša, nogurdinoša un neiedomājama pieredze.
Kad viņš piezemēsies?
Man bija draugs Rodžers, kurš ģērbās pilnīgi nejēdzīgi.
Viņš nebija gejs, bet Ārčijs bija pārliecināts, ka ir.
Es spēlēju Cietpauri, viņa brāļadēlu. Mēs par visu strīdējāmies.
Tāpēc vien, ka puisis ir jūtīgs un inteliģents un nēsā brilles,
tu pataisi viņu par homīti.
Nekad neesmu teicis, ka puisis ar brillēm būtu homītis.
Puisis ar brillēm ir četracis.
Puisis, kas ir pediņš, ir homītis.
Kad šo seriālu sākām rādīt, kanāls iebilda pret šo un pret to...
NORMENS LĪRS AUTORS, ALL IN THE FAMILY
...un es teicu: "Tas nav nekas tāds, ko nevarētu dzirdēt
jebkuras skolas spēļlaukumā."
Tāda ir Amerika.
Tas notika pēc tam, kad bija redzēti tādi seriāli kā Father Knows Best,
Leave It to Beaver,
Ozzie and Harriet, kur viss bija skaisti un gludi
mietpilsoniskā priekšpilsētas stilā.
Galvenais, ko Normens gribēja parādīt, bija īstenība... un patiesība.
Parādīt cilvēkus tādus, kādi viņi tiešām ir.
Viņš gribēja, pirmkārt, lai tas būtu reāli
un cilvēki identificētos ar šo situāciju.
BOBS LAHENDRO REŽISORS, ALL IN THE FAMILY
Joki bija otrajā vietā.
Protagonists bija antagonists.
Cilvēks, ar ko nevajadzētu identificēties, ja jums rūp cilvēcīgums.
Ārčijs Bankers. Šis strādnieks,
šis aizspriedumainais, viszinīgais, fanātiskais vīrs
bija tēls, ar kuru varēja identificēties, bet par viņu...
IESPER MAN!
...varēja arī pasmieties.
Es uzaugu mormoņu draudzē Teksasā,
un mums nebija atļauts skatīties All in the Family,
jo tas bija pārāk progresīvi.
Un droši vien tieši tur
es būtu varējis redzēt pirmo geja attēlojumu televīzijā.
Jums, vecpuišiem, jau viņas nāk un iet kā pa reni, ko?
Kā teiksi, Ārčij.
Šajā sērijā
atklājas, ka Ārčija draugs, bijušais futbolists, ir gejs.
Cik sen tu mani pazīsti? Desmit, divpadsmit gadus?
Jā.
Vai es kaut reizi esmu pieminējis sievieti?
Nu beidz, Stīv!
Šī ir pirmā reize Amerikas komēdijseriālu vēsturē,
kad tēls paziņo, ka ir gejs.
Līdz vēlākam, draugs!
Atceros, ka skatījos šo sēriju kopā ar vecomāti.
Manās mājās par homoseksuālismu nerunāja.
LĪNA VEITA SCENĀRISTE, AKTRISE
Tā bija pirmā reize,
kad sāku saprast, ko nozīmē būt homoseksuālam jeb citādam.
BRĪDINĀM! JŪS TŪLĪT REDZĒSIET SERIĀLU ALL IN THE FAMILY.
CBS bija satraukts par tā rādīšanu.
Un viņi uztaisīja milzīgu saistību atrunu.
CBS RAIDĪJUMU STANDARTI
Cenzori noteica, ko drīkst sacīt, ko nedrīkst sacīt.
Šo pieņēma standartu un prakses noteicēji.
Te teikts: "Ar homoseksuālismu saistītā terminoloģija
ir jāizmanto, cik maz vien iespējams.
Vārdu "pediņš" nedrīkst lietot vispār.
Reizēm drīkst izmantot vārdu "zilais".
Tā vietā ieteicams lietot mazāk aizskarošus vārdus,
piemēram, "mīkstais"."
Tas mums bija iedots,
bet Normens teica: "Neņem galvā!"
Es tikai izmantoju sadzīvē lietoto valodu. Es jau to neizdomāju.
Kas gan to varētu pierādīt labāk
kā tas, ka Savienoto Valstu prezidents
gluži kā parasts cilvēks sarunājas un izsaka savu viedokli
par šo seriālu?
RIČARDS NIKSONS: Seši pēdējie Romas imperatori bija pediņi.
Redziet, homoseksuālisms un netikumība vispār
ir spēcīgu sabiedrību ienaidnieki.
Tieši tāpēc komunisti un kreisie to popularizē.
Viņi cenšas mūs iznīcināt.
Tas, ko es gribu pateikt: sasodīts, es nedomāju,
ka sabiedriskajā televīzijā būtu jāslavina homoseksuālisms.
Niksons bija citas paaudzes pārstāvis,
kas nebija priecīgs par valstī notiekošajām pārmaiņām.
Un domāju, ka tā tas būs vienmēr.
Vecākajām paaudzēm ir grūti mainīties,
bet viņu vietā nāk jauni vadītāji.
Diemžēl daudzas pārmaiņas notiek tieši tā.
CBS seriāls All in the Family guva milzu panākumus
un pārņēma šī kanāla sestdienas vakara programmu.
Izpildproducents Normens Līrs ieveda arvien jaunus LGBT tēlus
Bankeru ģimenes dzīvē.
Vēlāk seriālā -
Īditas māsīcas Lizas bērēs - tika iekļauts lesbietes tēls.
Jūsu māsīca Liza un es...
Mēs viena otrai ļoti patikām.
Ārkārtīgi patikām.
Ak, es zinu!
Mēs jau ar!
Nē.
Tā bija...
vairāk kā laulība.
Laulība? Ā, bet tā nevarētu būt.
Jūs ar māsīcu Lizu taču abas bijāt...
Īditas tēls, protams, bija veidots pēc...
Mēs vienmēr sev jautājām: ko darītu Jēzus?
Kā reaģētu Jēzus?
Īditas tēls bija kā seriāla morālais kompass.
Tas noteikti bija briesmīgi...
mīlēt kādu un nedrīkstēt par to runāt.
Mana vecāmāte homoseksuālos tēlus nekad neapsaukāja,
un tas atstāja uz mani iespaidu.
Tā sērija viņai patika tikpat ļoti kā visas pārējās.
Tas apliecina, ka mums vajag vairāk tādu autoru kā Normens Līrs,
kuri grib izkāpt no rāmjiem,
grib darīt to, ko neviens cits negrib.
Es domāju, sabiedrību ļoti iespaidoja tas,
ka LGBT tēlu atspoguļojums sāka mainīties.
Manuprāt, televīzija ļoti pamatīgi ietekmē to, kā cilvēki sevi apzinās.
Ja es pa televizoru redzu tādu pašu kā es, tas ir liels apstiprinājums.
1994. gadā Kjuela kļuva par pirmo zināmo lesbieti starp Kalifornijas likumdevējiem.
Kad es kandidēju uz šo amatu, mēs veicām aptauju,
un pat tie, kam nepatīk homoseksuāļi, teica:
"Bet, ziniet, man patika Zelda, tāpēc man tas būs jāpārdomā."
Un tas ir ļoti svarīgs aspekts, kā televīzija ietekmē visu kultūru.
Manuprāt, tagad tas ir ļoti svarīgi transpersonu kopienai.
Es uzaugu piecdesmitajos un sešdesmitajos.
Tolaik bija tikai trīs televīzijas kanāli: ABC, NBC un CBS.
Un es neatceros nevienu televīzijas seriālu tēlu,
ar ko es varētu pilnīgi identificēties.
Protams, neviena transpersonas tēla nebija.
KEITLINA DŽENERE TV PERSONĪBA, SPORTISTE
Šādi tēli pat netika apspriesti.
Pa televizoru nekā tāda nav.
Filmās nav neviena, kas būtu līdzīgs man.
Tā tev sāk likties, ka tu esi viens.
Viens pret visu pārējo pasauli.
Nāc, mīļo Mildred!
MILTONS BĒRLS THE LUCY-DESI COMEDY HOUR
CBS (1957)
Atceros, ka Miltons Bērls bija pārģērbies par sievieti.
Tas bija bezgaumīgi.
Sākumā, kad to darīja heteroseksuāļi,
tā bija kariķēšana.
Viņi izsmēja sievietes.
Džordž! Džordž!
DŽEKS BENIJS THE JACK BENNY PROGRAM - CBS (1950)
Tad, lūk, ar ko Džordžs nodarbojas man aiz muguras!
- Klau, Greisij... - Tev vajadzētu kaunēties!
Tu... Tu basā padauza!
Vairumā no šiem gadījumiem...
es nekādu humoru nesaskatu.
Kas, tavuprāt, ir mīlestība?
FLIPS VILSONS THE FLIP WILSON SHOW - NBC (1970)
Mīlestība...
Mīlestība ir jūtas, ko jūti, kad sajūti jūtas,
ko iepriekš neesi jutis.
Viņi mūs atveidoja tā, ka tas šķita smieklīgi viņiem,
bet ne man.
Tas bija sāpīgi.
Sešdesmito gadu sākumā
transseksuāļu kopienas nebija.
Mūs visus uzskatīja par transvestītiem.
Un transvestīti visiem patika, jo viņi uzstājās šovos.
Tas bija tā: "Hei, hei! Aiziet, mazā!"
Un tad tu noej no skatuves un to visu novelc.
Mana kopiena...
Mēs vairs nevilksim vīriešu drēbes.
Mums nav vīriešu drēbju.
Es neesmu transvestīts. Es to negribu darīt sestdienās pie bāra.
Es šajā lomā dzīvoju, saprotat?
1950. gados bija viena reize, kad tika parādīta transpersona:
K. Džorgensena stāstīja par dzimuma maiņas operāciju.
KRISTĪNA ATGRIEŽAS MĀJĀS
1953. GADA 12. FEBRUĀRIS
Kristīna Džorgensena, kuru agrāk sauca "Džordžs",
ir izraisījusi lielu kņadu, atgriežoties Ņujorkā no Kopenhāgenas.
Par Kristīnu sāka plaši rakstīt presē, kad Dānijā ar vairāku operāciju palīdzību
viņa no zēna kļuva par meiteni.
Pašlaik man nav nekādu plānu.
Paldies jums visiem, ka atnācāt.
Bet domāju, tas ir pārspīlēti.
Liels paldies.
Bija tik brīnišķīgi to redzēt pa televizoru.
Man likās:
"Es izaugšu un būšu pirmā melnādainā Kristīna Džorgensena."
Tas tā arī nenotika.
Izņemot Kristīnu Džorgensenu, transpersonas televīzijā...
...50. un 60. gados gandrīz neparādījās.
Ja tomēr iestudētajos televīzijas raidījumos
transpersonas vai cilvēki ar neskaidru dzimumu tika iekļauti,
viņi gandrīz vienmēr bija ļaundari.
Stella, tu esi tik skaista māsiņa!
Bet 1975. gadā procesa izpētes seriālā Medical Center
tika parādīta transpersona, kas veic dzimuma maiņas operāciju...
"THE FOURTH SEX" (II DAĻA) MEDICAL CENTER - CBS (1975)
...īpašā divdaļīgā sērijā.
Aktieris Roberts Rīds, kas pazīstams kā Breidija kungs seriālā The Brady Bunch,
spēlēja Dr. Petu Kedisonu, par ko tika nominēts Emmy balvai.
Un tad, 1977. gadā, televīzijas skatītāji bija spiesti salāgot savus stereotipus
ar īstu cilvēku.
Es atceros, ko rādīja par Renē Ričardsu 70. gados.
RENĒ RIČARDSA
Tolaik es jau daudz labāk apzinājos sevi un to, kas esmu.
Un mani tas apbūra.
Ričardsa, kas pirms diviem gadiem veica dzimuma maiņas operāciju,
ar auskariem ausīs un mežģīņu biksītēs
ieradās uz pirmās kārtas spēli ar Virdžīniju Veidu.
FORESTHILZA, ŅUJORKA
Pēc aizlieguma spēlēt sieviešu tenisu tādēļ, ka viņa ir transpersona,
Renē Ričardsa iesūdzēja ASV Tenisa asociāciju tiesā un uzvarēja,
tā kļūstot par pirmo transpersonu, kas spēlējusi ASV Atklātajā tenisa čempionātā.
Mēs nezinām, kas viņai bija jāizcieš,
bet tas bija vienreizīgi, kā viņa turējās pie sava.
Es jutu, ka tas mūsu kopienai ļauj lepoties ar to, ko viņa dara,
un mēs no tā varējām stiprināties.
Tajā pašā gadā, kad visiem uz mēles bija Renē Ričardsas vārds...
...transpersonas parādījās arī divos seriālos labākajā raidlaikā.
Tos abus bija veidojis Normens Līrs.
Manai vecaimātei vienmēr bija ieslēgts seriāls The Jeffersons.
Viņa gribēja izglītot gan savus bērnus, gan bērnubērnus...
MDŽEI RODRIGESA AKTRISE, POSE
...savus mazbērnus, lai mēs zinātu, ka varam cīnīties.
1977. gada 1. oktobrī seriālā The Jeffersons parādījās transdzimuma tēls
vārdā Īdija Stoksa.
Džordža flotes laika draugs Edijs...
Edijs atgriežas, un nu viņš ir Īdija.
Un viņi viens otru izjoko,
tāpēc Džordžam tas šķiet liels joks.
Tas bija tā dīvaini, ka jāsāk domāt: "Ko tas nozīmē?"
Viņi uzaicinājuši cissievieti tēlot transsievieti.
Un teksti nebija īsti labi.
Vai tu esi no tiem, kam tīk ģērbties sieviešu drēbēs?
- Tu domā transvestītus? - Jā.
- Nē. - Labi.
Tomēr tas bija solis uz priekšu, lai cilvēki sāktu mūs izprast.
Cilvēkiem ir grūti pieņemt manu rīcību.
Man ir darbs, kas man patīk, savs dzīvoklis. Es jūtos labi.
Džordž, pirmoreiz mūžā es tiešām esmu laimīga.
Tas bija cilvēks, ko Džordžs pazina un mīlēja.
Bet Džordža reakcija viņu sāpināja,
jo viņš viņu pameta.
Pieturiet liftu!
Jā, Džordž, lai tev veicas!
Īdijas tēls parādīja, kā cilvēki pret transpersonām izturas.
Tomēr beigās Džordžs maina savas domas.
Klau, Edij!
Es gribēju atvainoties par to, kā tovakar viesnīcā izturējos.
Džordž, es tevi lūdzu kā draugu: sauc mani par Īdiju!
Jā, protams... Īdij.
Šim tēlam bija pašcieņa, lai pateiktu: "Tāda es esmu."
DŽILA SOLOVEJA AUTORE, TRANSPARENT
Tā muļķa lomā palika Džordžs Džefersons,
nevis transsieviete.
Džordž! Vannasistabā ir liela žurka!
Žurka! Šeit? Ko žurka dara...
Uzķēries!
Normens Līrs seriālā All in the Family iekļāva
arī neskaidra dzimuma personu Berverlī Lasalli,
kas parādījās vairākās sērijās divu gadu garumā.
Normens gribēja, lai šis tēls būtu autentisks,
tāpēc viņš nolīga šai lomai Loriju Šenonu no Sanfrancisko.
Oho!
Vai nav mazliet par traku?
Un Īdita, protams, mīlēja Beverlī Lasalli,
lai kāda būtu viņa vai viņas pagātne.
Bet tad Beverlī tiek nogalināts.
Un tas ir naida noziegums.
Tas ir sliktākais, kas vispār varētu notikt.
Man žēl - viņš tikko nomira.
Un mēs nolēmām, ka Īdita zaudēs ticību Dievam,
redzot, ka Beverlī ir nogalināts.
Beverlī tika nogalināts par to, kāds viņš bija.
Bet mēs visi taču esam Dieva bērni!
Tas nav loģiski. Es neko vairs nesaprotu.
Kad bijām tikuši pie skatītājiem,
kas ļāva mums aizskart šīs tēmas,
mēs varējām to parādīt godīgāk,
patiesāk un dramatiskāk.
Mammu, ja Dievs ir,
tu esi viens no saprotošākajiem cilvēkiem, ko Viņš ir radījis.
Mums tevi vajag.
Kad skatītāji sāka pielāgoties jaunajiem tēliem,
kas parādījās iestudējumos,
kanālā PBS debitēja jauns formāts ar reāliem cilvēkiem.
- Čau, mīļā! - Man tev ir dāvana.
- Man? - A-ha.
O, cik jauki! No kā?
No tava bijušā vīra.
Ak vai! Tur teikts: "Pēc 20 laimīgiem gadiem."
Mums nebija nekāda sakara ar šovbiznesu.
PETA LAUDA AN AMERICAN FAMILY
Mēs nezinājām, kā viss notiek, un nesapratām, kur iepinamies.
An American Family bija 12 sēriju seriāls,
kas sekoja līdzi Laudu ģimenes ikdienas dzīvei.
Es labi apzinājos, ka šis ir ļoti īpašs projekts.
DŽOANA ČĒRČHILA KINEMATOGRĀFE, AN AMERICAN FAMILY
Iepriekš nekas tāds nebija darīts.
An American Family bija pirmais realitātes šovs.
BRŪSS VILENČS RAKSTNIEKS
Paradoksālā kārtā to rādīja PBS.
To radīja dokumentālo filmu veidotāji, kas sekoja cilvēkiem
un filmēja viņu darbības.
Labrīt!
Sveiks!
Daudzi to sauc par pirmo realitātes šovu, un tā jau laikam ir,
bet mūsdienu realitātes šovi... Nedomāju, ka...
RUFUSS VEINRAITS MŪZIĶIS
Tie nav realitātes šovi. Tie ir pilnībā iestudēti.
Es domāju, ka tas vairāk līdzinās Grey Gardens
vai cinema verité.
Te ir fetas siers.
Neliec to iekšā!
- Kur tu to glabā? - A?
Kur tu parasti liec sieru?
Ja tas ir siers, tad jāliek siera traukā, vai tad ne?
Es ļoti labi atceros, kā skatījos American Family,
jo mani apbūra...
DŽONATANS MARIJS AUTORS, THE REAL WORLD
...doma, ka īsto dzīvi
var pārvērst TV seriālā.
Pirms Pedro Zamoras no The Real World bija Lānss Lauds no American Family.
Tā bija pirmā reize...
VILSONS KRUSS AKTIERIS, MY SO-CALLED LIFE
...kad pa televizoru varēja redzēt īstu geju
un to, kāda ir viņa dzīve.
Laimīgs es būtu, piemēram, tad...
LĀNSS LAUDS
...ja kādudien es...
Ja es kļūtu patstāvīgs,
jo man labāk patīk būt vienam nekā dzīvot kopā ar citiem.
Izņemot Kristianu, ar ko labi satieku.
KRISTIANS HOFMENS
Vidusskolā mēs bijām izstumtie.
Mākslas stundās mēs nevienam nepatikām.
Sporta stundās mūs ienīda.
KRISTIANS HOFMENS AN AMERICAN FAMILY
Domājām: "Mēs šajos mēslos nepaliksim.
Mēs radīsim paši savu pasauli."
Kad mums sekoja kameras, mums likās:
"Tā arī jābūt. Mēs esam superīgi."
Lānss man bieži sacīja:
"Rufus, pats sliktākais, ko cilvēks var darīt, -
sliktāk par slepkavību, laupīšanu, par jebko -
ir - būt garlaicīgs."
Kad viņš kopā ar Dilailu kameras priekšā uzkrāsoja zaļas lūpas,
viņš zināja, ka tas ir revolucionārs paziņojums.
Viņš bija īsts dendijs.
Un it kā no citas pasaules - smalks un skumjš.
Viņam bija ļoti romantiska daba.
Viņš bija pirmais atklātais gejs televīzijas vēsturē.
Tomēr nebija tā, ka viņš būtu iznācis atklātībā televīzijā.
Viņš vienkārši bija viņš pats.
Viva la fiesta, mazais! Kā dzīve?
Viņš bija šokā, kad cilvēki teica, ka viņš esot iznācis atklātībā televīzijā.
Lānss tāds bija bijis vienmēr.
Viņš neslēpa, ka ir gejs, un viņa māte to zināja,
un arī ģimene zināja.
Cik man zināms, citur nekur tā nenotika.
ĀRMISTEDS MOPINS SCENĀRISTS, TALES OF THE CITY
Tāpēc tas šovs bija tiešām progresīvs.
Tiešām progresīvs.
Es ļoti lepojos par to, kā tu par sevi rūpējies.
- Tu esi īsts vīrs. - A-ha.
Un, ja tev vajag palīdzību vai gribi nākt atpakaļ,
tu esi laipni lūgts.
Labi. Ir labi to zināt.
Un es...
Viņi bija ļoti mūsdienīgi vecāki.
Lielisks piemērs vecākiem, kuri nav tik mūsdienīgi,
kad jātiek galā ar situāciju,
ko nemūžam nebiji domājis piedzīvot.
MILJONI REDZ AMERIKĀŅU ĢIMENES SAPŅU SABRUKUMU
An American Family pirmizrāde PBS kanālā notika 1973. gada janvārī.
Un prese Laudu ģimenei uzreiz pieķērās.
SALAUZTĀ ĢIMENE
Kritiķi pievērsās Lānsam un viņa seksualitātei.
VISS IR FORŠI, BET VARĒTU BŪT FORŠĀK
Ena Roifa no The New York Times Magazine
aprakstīja "viņu vecākā dēla Lānsa uzkrītošo, parazītisko homoseksuālismu"
un nosauca viņu par kaitīgu puķi.
Viņi iztirzāja ģimeni.
Viņi neiztirzāja filmu.
"AMERIKĀŅU ĢIMENE" - TRAĢĒDIJA
Daudzi cilvēki rakstīja par šo šovu.
Daudzi no viņiem kritizēja šo ģimeni.
AMERIKĀŅU ĢIMENE ATROD SLAVU TV NAV DIEZ KO PRIECĪGI
PETA LAUDA UZSKATA: WNET UN TV PRODUCENTS VIŅUS NODEVUŠI
Iespējams, es to biju pelnījusi, bet Lānss ne.
Jutos šausmīgi, ka biju viņus tur iesaistījusi.
ATRAŠANĀS ZEM TV LUPAS LAUDU ĢIMENĒ IECĒRT RĒTAS
Mēs cīnījāmies pretī.
Mēs gājām uz daudziem raidījumiem. Bijām uz The Dick Cavett Show.
Es jums pavaicāšu tieši.
Ja tas būtu jādara vēlreiz, vai jūs to darītu?
Es saku "nē", Bills saka "jā".
Mēs to darījām tāpēc, ka bijām lepni par savu ģimeni,
par to, kā bijām dzīvojuši 20 gadus.
Mēs esam zaudējuši pašcieņu un esam pazemoti
pēc tā visa.
Tiek apšaubīts mūsu gods.
Bet izrādījās, ka vairums to cilvēku, kuri šo šovu redzēja,
saprata, kāda ģimene mēs esam.
Ļoti normāla ģimene.
Un viņi juta, ka savā ziņā mēs esam viņiem līdzīgi.
Mēs sākām saņemt vēstules.
Tūkstošiem vēstuļu.
Un neskaitāmi homoseksuāli bērni no visas valsts mums rakstīja,
kā mēs viņus esam iedvesmojuši
dzīvot savu dzīvi un būt tādiem, kādi viņi ir,
un lepoties ar sevi.
Lānss viņus iedvesmoja.
Tas mums vēstīja: "Jūs neesat vieni."
Šāda pieredze ir vēl kādam. Neko vairāk mums nevajadzēja.
Tu esi priecīgs, ka to darīji...
Protams, priecīgs.
Kā ar to, kas par tevi tagad tiek rakstīts?
Vai tev neliekas, ka prese pret tevi izturas slikti?
Iedzēru divus aspirīnus, un viss pārgāja.
Varēja redzēt, ka viņa dvēseli ir ievainojusi
šī pieredze.
Viņš cīnījās ar šiem dēmoniem visu dzīvi.
1987. gada rudenī
es atbraucu uz Kaliforniju rūpēties par viņu.
Un viņš bija... Viņš tiešām bija slims.
Ļoti, ļoti slims.
1987. gadā Lānsam diagnosticēja HIV.
Jocīgi ir tas, ka Lānss publiski paziņoja,
ka viņam ir diagnosticēts AIDS.
Bet pagāja desmit gadi, līdz viņam sāka parādīties simptomi.
Daudzi mūsu paziņas nomira uzreiz,
bet viņam gadiem ilgi nebija nekādu simptomu.
Viņš gāja uz ballītēm un prātoja:
"Kāpēc viņi, bet es ne?"
MIRIS LĀNSS LAUDS - "AMERIKĀŅU ĢIMENES" SPILGTĀKAIS LOCEKLIS
2001. gadā viņš nomira 50 gadu vecumā.
Viņš gribēja būt kā raķete...
kas spilgti uzmirdz un pēc tam izzūd.
Viņam patika braukt ar riteni un dziedāt pilnā balsī.
Un es vienmēr viņu atceros tādu.
Nezinu, kāds ir viņa atstātais mantojums.
Es zinu, ko viņš nozīmē man.
Tulkojusi Inguna Puķīte